Harrebaard-ooms kom kuier in Welkom | Netwerk24
Harrebaard-ooms kom kuier in Welkom
Die rockgroep Harrebaard, Anton L’Amour, Frank Opperman, Leon Ecroignard en Pierre van Pletzen, kom kuier in Welkom.Foto: Verskaf
Harrebaard, die rockgroep wat bestaan uit Pierre van Pletzen, Frank Opperman, Anton L’Amour en Leon Ecroignard, se werklikheidsreeks, Die ooms se band, gaan weer binnekort op Via (DStv-kanaal 147) uitgesaai word.
Harrebaard kuier op Saterdag 19 Mei kuier en Viaby Die Melkkan buite Welkom om ’n deel van dié gewilde program op te neem.
Die vertoning word deur kykNET opgeneem en word dan op 19 Julie op Via uitgesaai.
Kebenza Craft Beer gaan ’n mobiele kroeg oprig en kos sal ook te koop aangebied word.
Volgens Wilmien Pieterse, eienaar van Die Melkkan, sê gaste moet hul eie stoele saambring.
"Hierdie is iets groots vir Welkom en die Goudveld, en Goudvelders moet dit kom ondersteun."
Pierre van Pletzen speel oubaas Septimus van Zyl in die televisie sepie 7de Laan. Frank Opperman – van Orkney Snork Nie faam, is die sanger in die groep.
Plaaslike kunstenaars Pieter van Rooyen en Daniel Wayde sal van 16:00 tot 17:00 optree.
Die groot vertoning en televisie-opname begin om 17:00.
“Dit beloof om ’n lekker kuiermiddag saam met die sterre te wees,” sê Pieterse.
Kaartjies kos R130 elk, maar kinders jonger as tien kry gratis toegang.
Bel Pieterse by 084-517-4699 vir meer inligting.